Tähtikallion havainto- ja koulutuskeskus

Tähtikallion havainto- ja koulutuskeskus on tähtitieteellisen yhdistyksen Ursan, entisen Artjärven kunnan  ja Euroopan aluekehitysrahaston tukemana toteutettu hanke, millä perustettiin Ursan havainto- ja koulutuskeskus Artjärvelle Tähtikalliolle. Keskuksen tarkoituksena on palvella Ursan jäsenistöä, toimia kouluopetuksen ja aikuiskasvatuksen tukena ja luoda puitteet monipuoliseen harrastustoimintaan tehokkailla laitteilla.

Keskuksessa on kolme tähtitornia: torni 1 (halkaisija 6 m), torni 2 (halkaisija 3,5 m) ja torni 3 (halkaisija 2,5 m). Lisäksi on tornien kupeessa "Halodeck"-havaintotaso omille laitteille ja taivaan tarkkailuun ilman optisia laitteita.

Suurimmassa tornissa on havaintolaitteena Astrofox-kaukoputki, jonka peilin läpimitta on 90 cm. Toisessa tornissa on Alluna Opticsin valmistama 16-tuumainen Ritchey-Cretien -kaukoputki Paramount ME -jalustalla. Allunan yhteydessä on Skywatcher 120 mm ED -linssiputki. Pienimmässä tornissa on Meaden valmistama LX200 16" -teleskooppi, jonka yhteydessä voi käyttää myös Coronado Solarmax 40 mm H-alfa -aurinkoteleskooppia. Lisäksi käytettävissä on useita teleskooppeja, jotka eivät ole kiinteästi asennettuja.

Kokonaisuuteen kuuluvat myös kaksi hirsitaloa: 74 neliömetrin ohjausrakennuksessa on yöpymistiloja ja tietoliikenneyhteydet tähtitorneihin kahteen isompaan tähtitorniin. 200 neliömetrin päärakennus on varustettu omakotitalon mukavuuksin ja siellä ovat pääasialliset yöpymis- ja kokoustilat. Tähtikallion havaintokeskus on pohjoismaiden suurin harrastajien keskus ja samalla yksi huomattavimmista koko Euroopan alueella.

Samalla kalliolla on myös Artjärven viestiteknisen yhdistyksen ylläpitämä Viestikallio, jolla on lisää havaintosuojia ja neuvostoliittolaisvalmisteinen, puolen metrin peilillä varustettu LOMO AZT-27-teleskooppi.

Rahoitus
Havaintokeskus on toteutettu kolmessa eri vaiheessa ja rahoitukseen on osallistunut EU-rakennerahastot.

Laitteet
 Päätorni: Astrofoxin 90 cm Newton pääasiallisesti visuaalikäyttöön
 Kakkostorni: Alluna Opticsin valmistama 16 tuuman (~40 cm) Ritchey-Cretien -tyyppinen etäkäytettävä kuvausputki ja jäähdytetty
 Kolmostorni: Meade LX200 GPS,  
 Netsope-projektin 120mm linssikaukoputki ja MaxScope40 h-alfa aurinkoputki
 Lisäksi muita pienempiä linssi- ja peilikaukoputkia.

Toteutus
Perusta 
Ohjausrakennus 
Yleiskuva tontista

Lähteet

Aiheesta muualla

Yleistä
Havaintokeskuksen verkkosivu
Tähtikallion virtuaalikierros
Artjärven kunta: Tähtitorni 
ESS 20.11.2004:Artjärven Tähtikallio aloitti:Artjärven kunta ja Ursa solmivat yhteistyösopimuksen 
ESS: Eduskunnan 1. varapuhemies Sirkka-Liisa Anttila vihki 18.6.2006 Artjärvellä Ursan Etelä-Suomen havaintokeskuksen käyttöön.Samalla muurattiin Netscope-projektin peruskivi, joka tuo uusia torneja ja kaukoputkia aina metriseen asti. 

Artjärvi
Tähtitieteelliset yhdistykset
Tähtitieteen harrastus
Suomen observatoriot
Orimattilan rakennukset ja rakennelmat
Päijät-Hämeen nähtävyydet